এছাড়া একনেকের বৈঠকে পাস হওয়া একদিকে ঢাকা থেকে পদ্মা সেতু হয়ে যশোর পর্যন্ত ব্রডগেজ লাইন অন্যদিকে ফরিদপুর ভাঙ্গা থেকে বরিশাল হয়ে পটুয়াখালীর পায়রা বন্দর পর্যন্ত রেলপথ নির্মানকাজ সম্পন্ন হলে এ সমস্ত জেলার সাথেও মেহেরপুর জেলার রেল যোগাযোগ স্থাপিত হবে। ফলে গুরুত্ব বাড়বে স্বাধীন বাংলাদেশের প্রথম সরকার গঠনের স্থান ও স্বাধীন বাংলাদেশের স্থপতি বঙ্গবন্ধু শেখ মুজিবুর রহমানের স্মৃতি বিজড়িত ঐতিহাসিক মুজিবনগরের। দর্শনা থেকে মুজিবনগর ও মেহেরপুর হয়ে কুষ্টিয়া পর্যন্ত রেলপথ স্থাপিত হলে দেশের দক্ষিন-পশ্চিমাঞ্চলে রেল যোগাযোগের ক্ষেত্রে একটি যুগান্তকারী উন্নয়নের সূচনা হবে। সেই সাথে দর্শনা রেলবন্দর ও মুজিবনগরে প্রস্তাবিত আন্তর্জাতিক কাষ্টমস্ ও ইমিগেশন চেকপোষ্ট স্থাপন করলে এ রেলপথটি গুরুত্বপুর্ণ ভুমিকা পালন করবে। ফলে উন্নয়নের নতুন দুয়ার উন্মোচিত হবে অবহেলিত চুয়াডাঙ্গা, মেহেরপুর, কুষ্টিয়াসহ দক্ষিন-পশ্চিমাঞ্চলের ১৫-১৬ জেলার।